Dita botërore e refugjatëve
20 qershori është përcaktuar nga Kombet e Bashkuara për të reflektuar mbi vuajtjet dhe të drejtat e refugjatëve.
Në kryeqytetin amerikan Washington, për disa ditë u mbajtën aktivitete për ditën botërore të refugjatëve. Pol Ruse-Sabagina që shpëtoi jetën e mbi 1 mijë e 200 njerëzve gjatë genocidit të Ruandës mori një çmim humanitar, ashtu si edhe Terry George që rrëfeu historinë e Polit në filmin e tij “Hotel Ruanda”. Fituesit e një konkursi për një poster u nderuan për përpjekjet e tyre në portretizimin e temës së këtij viti për Ditën e Refugjatëve, guximi. Sekretarja amerikane e shtetit Condoleezza Rice lexoi një letër të Zonjës së Parë Laura Bush. Ceremonia u organizua nga agjencia e OKB-së për refugjatët. Aktorja Angelina Jolie është ambasadore nderi e agjencisë-së. Zonja Jolie foli gjithashtu mbi nevojën për të kuptuar vujatjet e gjithë refugjatëve, jo vetëm atyre që shfaqen në ekranet televizive. Në një konferencë për shtyp, Joung-ah Ghedini e Agjencisë së OKB-së për refugjatët tha se mosdhënia e menjëherëshme e ndihmës për refugjatët e vështirëson më tej problemin. Agjencia e Refugjatëve u krijua në vitin 1951 për të ndihmuar refugjatët e Luftës së Dytë Botërore, ose për t’u khyer në vendet e tyre, ose për t’u vendosur dhe integruar në një vend tjetër, një zgjidhje që duhet bërë vetëm kur nuk ka mbetur asnjë rrugë tjetër, sipas Linda Thomas-Greenfield, zyrtare e Departamentit të Shtetit. Agjencia e Refugjatëve aktualisht punon në 160 vende dhe kujdeset për afro 17 milionë refugjatë.